# Metapodaci i privatnost

Metapodaci se sastoje od informacija koje karakteriziraju podatke. Metapodaci se koriste za pružanje dokumentacije za podatkovne proizvode. U osnovi, metapodaci odgovaraju na pitanja tko, što, kada, gdje, zašto i kako za sve aspekte podataka koji se dokumentiraju.

Metapodaci u datoteci mogu otkriti razne informacije o tebi. Kamere bilježe podatke o tome kada i gdje je slika snimljena te koja je kamera korištena. Uredski programi automatski dodaju podatke o autoru i tvrtki u dokumente i proračunske tablice. Možda ne želiš da te informacije budu dostupne drugima.

## Primjer metapodataka u slikovnoj datoteci

Datoteka otkriva informacije o hardveru, postavkama, datumu, mjestu snimanja itd. Ukupno sadrži 79 metapodataka.

# Postupak čišćenja

Mada se Brisač metapodataka trudi prikazati metapodatke, to ne znači da datoteka ne sadrži metapodatke ako ih ne prikazuje. Ne postoji pouzdan način za otkrivanje svih mogućih metapodataka za složene datotečne formate. Stoga, odluku o čišćenju nemoj donositi samo na osnovi (ne)prisutnosti metapodataka.

Brisač metapodataka uzima sadržaj datoteke i stavlja ga u novi bez metapodataka, osiguravajući uklanjanje svih neotkrivenih metapodataka.

# Ograničenja

Imaj na umu da metapodaci nisu jedini način označavanja datoteka. Ako sadržaj sadrži osobne podatke ili je označen vodenim žigom, tradicionalno ili putem steganografije, Brisač metapodataka te neće zaštititi.